description: Двете страни искат да се сложи край на различните стандарти за хранителните съставки в Западна и Източна Европа

title: Чехия и Словакия настояват да се променят правилата за двойните стандарти за храните в ЕС

maintext:
Проучвания в Чехия показват различия в съставките на някои продукти в Източна Европа и в западните им съседки.
© Stefan Wermuth
Прага и Братислава настояват за промени в правилата на ЕС, които да изискват съставките на продуктите да са еднакви в целия съюз.
са незначителни, но по-големи разлики има в собствените продукти на супермаркетите, съобщава Politico. Например
Страни от Централна Европа искат големите компании в хранителната индустрия и супермаркетите да прекратят да продават версии с по-лошо качество на известни марки като Sprite, Nestea и рибните солети на Iglo в бившите социалистически страни. Въпросът за храните "с двойно качество" отдавна е наболял, но откакто Словакия пое председателството на ЕС, надеждите за по-строги регулации на европейско ниво се засилиха, пише Politico. Словаците и чехите искат най-накрая да се постави край на това "нечестно изкривяване" на единния пазар. До края на словашкото председателство на ЕС обаче остават само два месеца и е малко вероятно то да събере подкрепа от големите страни членки, за да се стигне до обсъждане на въпроса.Няколко изследвания през 2015 и 2016 г. показват, че дори да изглеждат еднакво, пакетираните храни в Германия и в Чехия се различават, като чешката версия е по-често с по-лошо качество. Хранителната индустрия се защитава с това, че разликите в съставките на продуктите се дължат на различните национални вкусове в ЕС. "Не казваме, че компаниите не могат да приспособяват продуктите си към потребителските търсения", заявява Олга Сехналова, депутат в Европейския парламент от Чехия. "Говорим за различно качество по отношение на състава на основната съставка. Мисля, че това е неприемливо".Проучване на University of Chemistry and Technology в Прага през 2015 г. например доказва, че еднолитрова бутилка Sprite в Германия се подслажда само със захар, а в Чехия – с фруктоза и глюкозен сироп, както и с изкуствени подсладители като аспартам и ацесулфам. Освен това продуктът в Чехия е малко по-скъп. В студения чай на Nestlé Nestea в чешката версия също е имало повече изкуствени подсладители и около 40% по-малко чаен екстракт, отколкото в германската. Говорителят на Nestlé Оливера Медугорач заяви, че "използваме потребителските мнения, за да си подобрим продуктите и да развием нови рецепти, които отговарят на специфичните очаквания на местните клиенти".Coca-Cola, производителят на Sprite, отговори на проучването с твърдението, че да се поставя равенство между изкуствените подсладители и лошото качество е "опростено", като добави, че местните производители са тези, които вземат решение дали да ги използват, както и че чешкият вариант на Sprite е подобен на този в Испания и САЩ. Компанията посочи още, че различните съставки в чешкия Nestea показват, че захарното му съдържание е с 35% по-ниско от това на германския.Друго проучване на чешката потребителска агенция dTest показва, че разликите в съставките на продуктите на други големи марки като Ferrero, Nestlé или Danoneхлябът K-Classic в супермаркета Kaufland в Германия е имал 59% съдържание на пълнозърнесто брашно и само 19% в Чехия. Чипсът с паприка K-Classic е имал 34% съдържание на слънчогледово олио, а в чешкия еквивалент слънчогледовото олио е било 14%, а 21% - палмовото олио. Отговорът на търговската верига беше, че "огромното мнозинство" на продуктите му са с еднакви съставки, но в някои случаи разлики може да се появяват заради използването на различни доставчици в Европа.Прекратяването на практиката за храни с различно качество и принуждаването на компаниите да продават идентични продукти от една марка в целия ЕС ще означава, че ЕС трябва да промени законодателството си за храните. Нито Европейската комисия, нито хранителната индустрия обаче гледат с добро око на такава перспектива. Чехия обяви, че засега подкрепа за инициативата имат само от по-малки страни в ЕС като България, Хърватия и Естония.Служител на ЕК е отказал да коментира пред Politico дали Брюксел разглежда въпроса, но е посочил, че според сегашните правила всяка съставка на хранителните продукти трябва да фигурира на опаковката, което информирало потребителите напълно. "Стига продуктите да отговарят на законните изисквания на ЕС и не подвеждат потребителите за основните си характеристики, няма закон, който да попречи на компаниите да предлагат различни продукти според пазарите, които да отговарят на вкуса, предпочитанията и покупателната способност на потребителите", добавя служителят.


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
1
2
3
4
5 ПОДЗЕМНО ГАЗОВО ХРАНИЛИЩЕ ЧИРЕН ГАЗ СОНДАЖ
© Николай Дойчинов
1
2
3
4
5 ПОДЗЕМНО ГАЗОВО ХРАНИЛИЩЕ ЧИРЕН ГАЗ СОНДАЖ БУЛГАРГАЗ
© Николай Дойчинов
1
2
3
4
5 БЕНЗИНОСТАНЦИЯ ПЕТРОЛ
© Надежда Чипева
терминал за втечнен газ в Кот д'Ивоар, съобщи Reuters. Останалите акционери в консорциума са
държавната петролна компания на Кот д'Ивоар Petroci и азербайджанската SOCAR.
Миноритарни дялове в проекта имат също
Royal Dutch Shell,
американската
Endeavor Energy и Golar LNG.
"Белене". Това каза изпълнителният секретар на "Булатом" Станислав Георгиев пред БНР. "За мен лично новината за EDF е по-приемлива, просто защото това е EDF – еквивалентът на НЕК във Франция, който оперира 54 блока, каза още Георгиев.Компаниите, които сключват сделки и имат интерес за покупки на природен газ от Гърция чрез виртуални доставки, се увеличават. След като през лятото първа това направи хасковската "Химмаш", сега още дружества проявяват интерес за посредничество или директни покупки. Отчетът на държавната "Булгартрансгаз" за третото тримесечие показва, че четири частни фирми освен държавната "Булгаргаз" вече търгуват с вносен газ на територията на страната, а две съхраняват газ в хранилището "Чирен". Доскоро единственият търговец, който правеше това, беше "Булгаргаз", а до края на миналата година и "Овергаз", в която "Газпром" все още държи половината от собствеността. Търгуваните количества от частни играчи засега не са големи. Към средата на септември по данни на "Булгартрансгаз" това са 100 хил. куб. метра, което е незначително при годишно потребление от около 3.5 млрд. куб. метра в страната. Изпълнителният директор на "Булгартрансгаз" Георги Гегов посочи пред "Капитал", че до момента частните играчи сключват месечно около 100 сделки. По-важното обаче е, че все повече компании пробват да купуват по пазарни цени.От отчета на "Булгартрансгаз" става ясно, че първите компании, решили да се пробват на прохождащия газов пазар, са "Агрополихим", "Дексиа България", ЕМИ и "Витол газ енд пауър". Последното реално беше и посредникът, който продаде на "Химмаш". Отделно договори за съхранение на количества в газовото хранилище "Чирен" имат "Протос енерджи" и ЕМИ.Държавният газов търговец "Булгаргаз" отчита нетна печалба от 36.12 млн. лв. за деветте месеца на годината при загуба от 22.6 млн. лв. за същия период на 2015 т. Това показва финансовият отчет на дружеството. Основните причини за доброто представяне са по-ниската себестойност на природния газ в сравнение с миналата година и положителната разлика от 23.7% между доставната цена и тази, по която "Булгаргаз" продава на крайните потребители. Оперативната печалба на компанията за периода от 51.2 млн. лв. е още по-впечатляваща на фона на оперативната загуба за миналата година от 22.038 млн. лв. Причината за голямата разлика между оперативната и нетната печалба за деветмесечието на 2016 г. се дължи на финансовите разходи от 11.3 млн. лв., основна част от които са загуба от промяна на валутни курсове. Тенденцията за намаляване цената на газа води и до драстично понижение на приходите на "Булгаргаз" от основна дейност с 30.8% до 732.95 млн. лв. спрямо миналата година. Това се отнася и за разходите, основна част от които са за закупуването на природен газ от "Газпром". Те също намаляват с 36.9% спрямо деветте месеца на 2015 г., достигайки 681.7 млн. лв.Една от малкото процедури за финансиране на големи предприятия с европейски средства предстои да бъде открита скоро. Те ще получат общо 50 млн. евро (97.8 млн. лв.) като безвъзмездна помощ по оперативна програма "Иновации и конкурентоспособност" за подобряване на енергийната си ефективност. Документите за кандидатстване бяха обявени за обществено обсъждане в края на миналата седмица, като коментари се подават до 28 ноември. Приемането на самите проектни предложения обаче най-вероятно ще започне догодина.Това е първата процедура през сегашния програмен период, по която ще се финансират големи предприятия. В началото на следващата година се очаква да бъде започне приемането на проекти и за разработване на продуктови и производствени иновации, където могат да кандидатстват всякакви по размер фирми. Процедурата "Повишаване на енергийната ефективност в големи предприятия" започва с известно закъснение, като според годишната работна програма тя трябваше да бъде открита през октомври и да приключи през декември. Предвижда се компаниите да могат да получат между 500 хил. и 2.5 млн. лв. безвъзмездна финансова помощ.Дистрибуторът на горива "Петрол" ще поиска ново разсрочване на еврооблигациите си, които се търгуват в Лондон. Това става ясно от съобщение на компанията до фондовата борса в София, където са листвани акциите й. Ръководството свиква извънредно общо събрание на притежателите на дълговите книжа на 9 декември, на което ще бъде поискана и промяна на лихвата, която е 8.375% и досега не е променяна. Сега предложението е тя да бъде понижена на 5.5%, а падежът да се отложи с нови пет години до 2022 г.Облигациите бяха емитирани през октомври 2006 г. с номинал 100 млн. евро. След като вече веднъж бяха разсрочени през 2011 г. и частично погасени, сега падежът им е на 26 януари 2017 г., а в момента книжата са за 18.66 млн. евро, показват данните в отчета към края на третото тримесечие. Заедно с натрупани лихви сумата е около 20 млн. евро, които при текущото състояние явно представляват затруднение. Средствата от емисията бяха за оборотен капитал, финансиране на инвестиционни проекти и рефинансиране на стари задължения.Италианската енергийна компания Enel смята да изкупи обратно свои акции на стойност 2 млрд. евро и да повиши дивидентите, пише Financial Times. Водещият доставчик на газ и електроенергия в страната търси начин да успокои инвеститорите и да привлече нови. В момента компанията е в лошо положение, след като има възможност след две седмици правителството на Матео Ренци да падне след насрочения от него референдум, което би вкарало страната в пореден период на нестабилност. Ренци сам обяви, че ако предложените политически реформи в референдума не се приемат, той ще подаде оставка.Изкупуването на акции е основно изискване от страна на инвеститорите. Ако то се случи, би било първото успешно изкупуване на акции в историята на компанията. Малко след обявяването на решението акциите на компанията повишиха цената си с 3.2%.Пред Financial Times Франческо Стараче, главният изпълнителен директор на компанията, коментира, че изкупуването има за цел "акционерите да получават по-голяма част от дивидентите", които са се увеличили заради по-доброто представяне на компанията.

fasttext_language: bg


description: Конституционния съд ще изясни в чии правомощия е обявяването на датата за вота и разпускането на парламента - на Плевнелиев или на Радев, което ще предопредели и датата на вота. Промяната в избирателна система е неизбежна и крие много неизвестни.

title: Предсрочните избори - неясно кога и как - Капитал

maintext:
Съставът на новия служебен кабинет ще бъде определен след консултации между президента Росен Плевнелиев и наследника му ген. Румен Радев, стана ясно след среща на двамата
© ЮЛИЯ ЛАЗАРОВА
В неделя обаче Борисов в прав текст заяви, че ще настоява за въвеждане на мажоритарен вот и за цялостно премахване на субсидията.
Съпредседателят на Патриотичния фронт Красимир Каракачанов, чиито отношения с премиера са видимо изострени след изборите (и особено след балотажа, на който над 60% от гласувалите на първия тур за лидера на ВМРО подкрепиха Радев), видя в думите на Борисов намерение да спечели мнозинство през мажоритарната система. "Г-н Борисов си прави една много проста сметка. При 160 общини, които държи ГЕРБ, целият бизнес се контролира от кмета на ГЕРБ. Всички местни фирми са подчинени на кмета", посочи Каракачанов, като добави, че се е наслушал на "едни ужасни глупости" как мажоритарната система щяла да реши проблемите в България.
Експертите са единодушни, че мажоритарните системи облагодетелстват най-много големите партии с добре развити структури на местно ниво в страната. От тази гледна точка ГЕРБ е наистина в най-изгодно положение. Доколкото парламентът е длъжен да се произнесе по референдума до 3 месеца след провеждането му, много вероятно е промените в Изборния кодекс да се случат преди предсрочния вот, каквато позиция изрази и вицепремиерът Томислав Дончев. Въпросът е какви точно промени ще се приемат и колко сериозно могат да засегнат установената политическа система. Какво следва по процедура
След като лидерът на ГЕРБ и премиер Бойко Борисов депозира оставката на правителството, сега парламентът трябва да я гласува, за което са нужни гласовете на повечето от половината депутати. След което президентът Росен Плевнелиев трябва да възложи мандат за формиране на нов кабинет първо на най-голямата, а при отказ - и на втората по големина парламентарна партия. Това са ГЕРБ и БСП, които категорично заявиха, че ще върнат мандата. Следва трето връчване, при което президентът не е длъжен да избере третата по големина партия, която е ДПС. Но на която и от останалите партии да връчи мандата, шансът за ново правителство, излъчено от този парламент, е почти нулев. В изборната нощ Корнелия Нинова заяви, че БСП не би подкрепила опит за кабинет на ДПС.
След края на парламентарната въртележка с мандатите Плевнелиев трябва да сформира третото поред служебно правителство. След срещата му с ген. Радев в понеделник стана ясно, че съставът му ще бъде определен след консултации между двамата.
По-особен е случаят с насрочването на дата за предсрочните парламентарни избори, тъй като те са обвързани с разпускането на парламента, а президентът няма правомощия да разпуска Народното събрание в последните три месеца от своя мандат, който изтича на 22 януари 2017 г., когато Радев ще встъпи в длъжност. Кой от двамата ще посочи датата се очертава като спорен въпрос ще бъде решен от Конституционния съд. Плевнелиев вече е поискал тълкувателно решение. В крайна сметка в понеделник вече от групата на ГЕРБ обявиха, че ще внесат решение за подкрепа на въпросите от референдума, както са формулирани. Дали те ще бъдат приети в този вид обаче зависи от пресечната точка на всички партии, което ще стане ясно след дебатите в парламента. От партията уточниха, че премахването на субсидията за партиите въобще, което предложи Борисов, също е възможност за обсъждане, но първо трябва да се потърсят позициите на институции като например Сметната палата.Съпредседателят на Патриотичния фронт Красимир Каракачанов, чиито отношения с премиера са видимо изострени след изборите (и особено след балотажа, на който над 60% от гласувалите на първия тур за лидера на ВМРО подкрепиха Радев), видя в думите на Борисов намерение да спечели мнозинство през мажоритарната система. "Г-н Борисов си прави една много проста сметка. При 160 общини, които държи ГЕРБ, целият бизнес се контролира от кмета на ГЕРБ. Всички местни фирми са подчинени на кмета", посочи Каракачанов, като добави, че се е наслушал на "едни ужасни глупости" как мажоритарната система щяла да реши проблемите в България.Експертите са единодушни, че мажоритарните системи облагодетелстват най-много големите партии с добре развити структури на местно ниво в страната. От тази гледна точка ГЕРБ е наистина в най-изгодно положение. Доколкото парламентът е длъжен да се произнесе по референдума до 3 месеца след провеждането му, много вероятно е промените в Изборния кодекс да се случат преди предсрочния вот, каквато позиция изрази и вицепремиерът Томислав Дончев. Въпросът е какви точно промени ще се приемат и колко сериозно могат да засегнат установената политическа система.
След болезнената загуба на кандидат-президента на ГЕРБ Цецка Цачева, която остана с близо 23% от гласовете зад ген. Радев на балотажа, премиерът Бойко Борисов удържа обещанието си и в понеделник сутринта депозира оставката на кабинета в Народното събрание. Лидерът на ГЕРБ, както и този на БСП - Корнелия Нинова, заявиха, че няма да участват в съставяне на ново правителство в рамките на този парламент. Така предсрочните парламентарни избори - най-рано през март, са сигурни, а дотогава ще работи служебно правителство, трето поред, назначено от президента Плевнелиев.Междувременно Конституционния съд ще изясни в чии правомощия е обявяването на датата за предсрочните избори - на сегашния президент или на Радев, който ще встъпи в длъжност на 22 януари. Плевнелиев вече е поискал тълкувателно решение.Въпреки тежката загуба на ГЕРБ на президентския вот мнозина анализатори са на мнение, че не бива да се прави директна аналогия с този резултат в контекста на предсрочните избори.Първо, защото въпреки видимо наказателния елемент за ГЕРБ във вота най-голямата вина за загубата има лошата преценка на Борисов за избора му на кандидат.Второ, защото оставката му е резултат от собствената му грешка да направи оттеглянето си залог на президентските избори.И трето - защото неизвестните засега условия, при които партиите ще се явят на предсрочни избори, ще бъдат ключов фактор. Например, ако бъде въведена изцяло мажоритарна изборна система, за което се обяви Борисов въпреки доста по-умерените първоначални нагласи в парламентарната група на ГЕРБ, това би облагодетелствало именно партията му, която остава най-голямата и най-разпознаваемата в страната, а и е най-силната на местно ниво - с кметове и мнозинство в общинските съвети в около 160 от общо 240 общини. При мажоритарна система това са силни козове.Румен Радев печели балотажа с резултат от над 59%, докато кандидатът на ГЕРБ е събрал малко над 36% от гласовете, сочат крайните резултати на ЦИК. Цачева губи във всички области на страната, като печели единствено в Турция. С подобен резултат и в столичния квартал "Младост", където паралелно се провеждаха избори за районен кмет, независимият кандидат Десислава Иванчева спечели срещу кандидата на ГЕРБ Мария Илиева, въпреки че в първия тур изоставаше значително.За това, че избирателите по различни причини гласуваха наказателно срещу Борисов, ясно говори фактът, че вотът за Цачева е изцяло партиен, като една пета от гласоподавателите на ГЕРБ от първия тур дори са се ориентирали към по-печелившия и на балотажа са гласували за Радев. Генералът е събрал гласове от всички партии и формации.За този резултат според анализаторите отговорност носи не само явно непопулярната личност на Цачева. Според тях подкрепеният от БСП бивш шеф на Военновъздушните сили се е оказал по-привлекателен за мнозина избиратели и заради непремерената постъпка на Борисов, който между двата тура определи кандидатурата Цачева като своя "грешка". Трудно може да се заяви, че Радев се е наложил на полето на дебатите за определени политики и позиции, доколкото такива въобще се състояха.В ситуацията на предстоящи предсрочни избори референдумът на Слави Трифонов се превърна в заредено оръжие. Макар да не мина прага, за да станат резултатите му автоматично задължителни, огромната подкрепа за допитването го прави непренебрежимо и очаквано партиите декларираха, че ще се съобразят с вота на хората. В началото на миналата седмица настроенията както в групата на ГЕРБ, така и в БСП бяха по-скоро за частично одобрение на исканията от въпросите - намаляване на размера на партийната субсидия, но не чак до 1 лв. за глас, както и засилване на мажоритарния елемент, но не до степен въвеждане изцяло на мажоритарна система.


description: На 9 ноември Германия празнува 25 години от събитието

title: Фотогалерия: Падането на Берлинската стена

maintext: Каквото и да се случи на 8 ноември, следващият президент ще трябва да управлява една разделена страна, половината от която е разочарована, гневна и не му вярва


description: На германския индекс DAX натежаха акциите на Commerzbank, които губят 0,9% на старта на сесията. Емисията на Volkswagen е на другия полюс,...

title: Европейските борси забавят темпото

maintext:
© Kai Pfaffenbach
На германския индекс DAX натежаха акциите на Commerzbank, които губят 0,9% на старта на сесията. Емисията на Volkswagen е на другия полюс, поскъпвайки с 1.16%. Книжата на производителя на стомана ArcelorMittal поскъпват за трета поредна сесия, след като вчера затвориха с 5.70% повишение. Днес книжата отварят с ръст в цената от 2.32%, а основният индекс в Париж САС 40 все още търси посока. Това не е проблем за FTSE 100, който се покачва половин процент, поведен от акциите на минните компании.Информацията а актуална към 10:15ч.


description: Идеите на БСП, ГЕРБ, Глас Народен и Зелените, ДЕОС, Движение 21, РБ и протестиращите срещу застрояването за проблемите и бъдещето на квартала

title: Какво предлагат кандидатите за кмет на "Младост"

maintext:
© Цветелина Белутова
Ген. Стефан Стефанов, БСП
Генерал Стефан Стефанов е на 65г. Завършил е Висшето военно училище "Васил Левски" във Велико Търново, а по-късно и Военната академия "Георги Раковски". Служи в Шуменския танков полк, а след това преминава във военното разузнаване. През 2008г. преминава в резерва като бригаден генерал и заместник-директор на служба "Военна информация" в Министерството на отбраната. Ген. Стефанов беше кандидат на БСП за кмет на "Младост" и на местните избори през 2015г., когато остана втори.
Мария Илиева, ГЕРБ
Мария Илиева е магистър по икономика, специалност "Контрол и анализ на фирмената дейност" от СА "Д.А.Ценов" и магистър по публично управление от Университета в Лиеж, Белгия. Завършила е двугодишен квалификационен курс по специалност "Право" в СА "Д.А.Ценов" с квалификация "Търговски прокурист и пълномощник". Специализирала е "Контрол, оценка и одит на публичните разходи" в Националното училище по администрация (ENA), Лиеж, Франция. Работила е като одитор в Агенцията за държавен вътрешен финансов контрол и Сметната палата в продължение на 10 години. Била е на ръководни позиции в Комисията по финансов надзор, Комисията за публичен надзор над регистрираните одитори и Националния осигурителен институт, както и шеф на дирекцията по вътрешен одит в Министерството на енергетиката.
Венци Мицов, Глас Народен, подкрепен от Зелените
Венцислав Мицов е на 45г., роден в Кюстендил. Учил е в музикалното училище "Любомир Пипков" в София и започва висшето си образование в Националната музикална академия "Любомир Пипков", но завършва "Музикална педагогика" в ЮЗУ "Неофит Рилски". Автор е на музикални произведения, на поп и филмова музика. Работил като журналист в различни издания. През 2011г. се кандидатира за вицепрезидент заедно със Светослав Витков, а две години по-късно основават заедно партията "Глас народен". През 2015г. Венци Мицов става общински съветник в София. На последните местни избори той беше и кандидат за кмет на "Младост", като остана четвърти с 4.40% от гласовете.
Арх. Магдалина Ръжева, Движение 21
Архитект Магдалина Ръжева е на 38 г., "родена и израснала в "Младост"". Има магистърски степени по архитектура и по архитектурна теория и критика от Университета по архитектура, строителство и геодезия. Член е в Съюза на архитектите и на Камарата на архитектите в България. През 2014г. съвместно с арх. Николай Давидков и арх. Петър Бубев печели наградата "Сграда на годината" за ОДЗ 180 "Зайченцето бяло" в село Герман. От 2011 г. е съпредседател и обучител в Детска архитектурна работилница, която има за цел да запознава децата с архитектурата и да ги учи сами да създават и да се грижат за пространството, което обитаваме.
Момчил Якимов, ДЕОС
Момчил Якимов е на 42г. и е роден в София. Завършил е висшето си образование за строителен инженер в Щутгарт, Германия. В момента работи в търговски отдел на технологична компания.
Людмила Божилова-Николова, Реформаторски блок (СДС)
Людмила Божилова-Николова е на 44г. и е родена в "Младост". Учила е в Софийския университет. През последните 13 години работи в районната администрация, където ръководи отдел "Образование, здравеопазване, култура и социални дейности".
Десислава Иванчева, независим кандидат
Десислава Иванчева е на 43 години. Завършила е публична администрация, определя се като специалист по обществен превоз на пътници и управлява собствена транспортна фирма. Организира протестите срещу застрояването в квартала и е председател на инициативния комитет "За Зелен Младост", който събира подписи за свикване на местен референдум срещу строежите в зелени площи, детски площадки, паркове и паркинги в района.
Освен избор за нов президент, в неделя жителите на квартал "Младост" в София ще могат да изберат и нов районен кмет. До това се стигна след като д-р Цвета Авджиева от ГЕРБ беше принудена да подаде оставка след протестите срещу презастрояването от лятото . Кметът на София Йорданка Фандъкова и партията свалиха доверието си от нея заради започнал строеж в пространството между блоковете 19, 20 и 21 в "Младост 1" В "Младост" живеят около 110 хиляди души - приблизително колкото в Добрич или Сливен, но районният кмет има много ограничени правомощия в сравнение с кмета на община. В случая с "Младост" обаче частичните местни избори на 6 ноември ще са важен тест за настроенията сред жителите на квартала. В края на лятото те излязоха на улицата, за да спират строежи, а след това събраха и подписи за местен референдум срещу строителството.Изборите в неделя трябва да покажат дали недоволството е достатъчно, за да даде шанс на нов, алтернативен кандидат."Капитал" потърси основните кандидати за кмет на втория по големина квартал в столицата и ги попита как виждат "Младост" в момента и как биха искали да изглежда той в бъдеще. Визитките им може да прочетете по-долу, а отговорите на въпросите - в следващите страници.*Отговорите на кандидатите са подредени по азбучен ред на партията, която представляват.


description: След като четири големи пенсионни дружества вложиха 22 млн. лв., се планира фондът да бъде листнат и на чужда борса

title: Николай Василев очаква активите на Expat Sofix ETF да достигнат 100 млн. лв.

maintext:
Според Николай Василев високата активност на фонда го прави атрактивен за големите инвеститори
© Велко Ангелов
12%
е ръстът на SOFIX от качването на ETF-а на борсата
Според Паунина обаче наличието на ETF върху водещия индекс не е единствената предпоставка за положителните резултати на пазара. Оптимизмът на инвеститорите от новия продукт беше подкрепен и от публикуваните сравнително добри финансови резултати към третото тримесечие на годината на повечето публични компании.
В началото на седмицата първият български борсово търгуван фонд Expat Bulgaria SOFIX UCITS ETF получи изненадваща инвестиционна подкрепа от някои от най големите институционални инвеститори. Пенсионните дружества "Доверие", "Алианц България", "НН" и "ДСК Родина" вложиха общо 22 млн. лв.Един от създателите на Expat Bulgaria SOFIX UCITS ETF, Николай Василев, коментира за "Капитал", че високата ликвидност по позицията е причина институционалните инвеститори да инвестират, тъй като имат възможност за лесен вход и изход. Той очаква в близките години ETF-ът да бъде листнат и на друга борса, което пък в крайна сметка да докара и чуждестранни инвестиции на БФБ. Очакванията му са активите в него да достигнат 100 млн. лв., като той ще продължи да нараства неравномерно с навлизането на повече институционални инвеститори.И според Красимира Паунина, CFA, портфолио мениджър в "Селект асет мениджмънт", ликвидността е определяща за институционалните инвеститори. Освен това инвеститорите, които имат експозиции към компании, листнати на БФБ, вече могат да се възползват и от алтернативата, която ETF-ът на "Експат" предлага - размяна на акции, които са част от индекса SOFIX, срещу книжа на фонда. По този начин евентуалните действия за вход или изход от дадена пазарна позиция допълнително се улесняват.Таксата на фонда стана тема за полемика и учудване у някои наблюдатели. Годишно той удържа 1% от нетната стойност на активите (НСА) като приходи. Василев коментира, че в размера на отчислението няма нищо особено и процентът е близък до този на еквивалентите му на пазарите в развиващите се страни.На индийския пазар например най-големият ETF по стойност на активите Ishares Msci India Etf (4.06 млрд. долара) годишно начислява такса от 0.68%, а при Wisdomtree India Earnings Fund (1.37 млрд. долара) разходите са 0.86%. Таксите по най-големите фондове в Централна и Източна Европа пък варират между 0.59% и 0.95%, по данни на ETFdb. Именно заради това според Василев таксите по големите американски фондове не могат да бъдат база за сравнение.Поради факта, че инвестицията в размер на 22 млн. лв. е направена от четири от водещите пенсионни дружества в страната, които управляват общо активи за над 7 млрд. лева към края на юни 2016 г., Паунина смята, че експозицията към ETF-а не би трябвало да представлява сравнително голяма индивидуална експозиция за някое от тях. От своя страна, поетият риск за тях би трябвало да е на относително по-ниско ниво, отколкото риска, който носи отделна инвестиция в единична компания. Разходите по управлението на продукта според нея най-вероятно са в приемливи граници за институционалните инвеститори, тъй като някои пенсионни дружества поддържат позиции и към други продукти, например договорни фондове в акции, които имат сходни или по-високи разноски.Expat Bulgaria SOFIX UCITS ETF несъмнено подейства добре на БФБ. От качването му на борсата основният ѝ индекс нарасна с близо 12%, а ликвидността се покачи.Инвестицията на 22 млн. лв. от пенсионните фондове в борсовия фонд има и друга положителна светлина - на пазара се завръщат големите играчи, а с тях може би и доверието в него.


description: Подготвя се ясна рамка за размера на санкциите при нередности по възлагането или изпълнението на проектите

title: Конфликтите на интереси по европроекти ще се наказват със 100% корекция

maintext:
Новата наредба трябва да подреди и да изясни процедурите, при които общини, министерства и частни фирми ще носят отговорност за нарушение на европравилата
© НАДЕЖДА ЧИПЕВА
Финансовите корекции при наличие на конфликт на интереси при възлагане на обществени поръчки ще са 100% от отпуснатата сума. Също с такава стойност ще се наказва и умишленото разделяне на поръчка, за да падне тя под необходимите прагове, които изискват обявяване в целия ЕС. Необявяването на поръчка по изискуемия начин също ще носи глоба от 100%. Това става ясно от публикувания в края на миналата седмица проект на наредба, която най-после ще регламентира ясно размера на финансовите корекции, които се налагат на всички възложители на поръчки, съфинансирани с европейски средства.Идеята зад предложението е да се регламентират основанията, при които ще се извършва пълна или частична отмяна на финансовата подкрепа със средствата от ЕС. Досега тези правила бяха вътрешни за одитиращите звена и за Министерския съвет, а общините например с изненада научаваха за някои корекции по своите проекти.В момента наредбата е в процес на обществено обсъждане, което ще трае до 18 декември 2016 г.В обхвата на наредбата влизат всички проекти, финансирани по оперативните програми, Програмата за развитие на селските райони, програмата за морско дело и рибарство и европейско териториално сътрудничество за периода 2014 - 2020 г. - т.е. всичко в България, финансирано с европейски пари.Основна промяна има в механизма, по който ще се оценява ефектът от проектите. Ако заложените в проекта индикатори са изпълнени между 85% и 95%, възложителят ще получи 5% корекция. Тази сума расте с по 5% на всеки нови 10% неизпълнение на индикаторите, а когато изпълнението падне под 45%, размерът на корекцията стига 100%. Това ще има голям ефект за всички общини, които досега не бяха наясно как ще им бъде оценяван ефектът от проектите и каква санкция ще носят.Повечето от изяснените в наредбата корекции са ясни и валидни и в момента - например санкциите за неспазване на сроковете за получаване на офертите, както и за достъп до документацията. В зависимост от това с колко е съкратен срокът ще бъде налагана и съответната корекция - между 5% и 25%. 10% например ще бъде санкцията за непубликуване на уведомление, че се удължава срокът за подаване на оферти. Много от общините и другите възложители продължават да играят със съкратени срокове, което и сега им носи корекции, макар в повечето случаи от докладите на звеното "Одит на средствата от ЕС" (ОСЕС) тези корекции нямат финансово изражение.Основната причина за корекции - дискриминационни условия при обявленията, сега са регламентирани на между 5% и 25% - колкото и в момента. Също така са третирани и критерии за подбор, които не са свързани с предмета на поръчката или са непропорционално големи - например изискванията за милиони левове оборот при изпълнение на проекти, в които няма обективна причина за това. Регламентирана е и санкция за твърде подробни технически спецификации, които често навеждат на мисълта за предварително подбран участник. Това също е типично нарушение към момента.Един от секторите, в който най-много обичат тайните - този на отбраната и сигурността, също е заплашен от санкции до 100% от сумата, ако възложителите не са се обосновали достатъчно защо не публикуват обявление за обществена поръчка.Регламентират се и нарушенията при избора на изпълнител. Например отстраняването на оферти с необичайно ниска цена, при които не е изискано подробно обяснение за ценообразуването, ще се наказва с 25%. Липсата на одитна пътека, която да показва как се е стигнало до избора на даден изпълнител, или липсата на аналитично отчитане на разходите в поддържаната от бенефициента счетоводна система също носи след себе си санкции от 25% до 5%.Ако основната поръчка бъде последвана от други допълнителни договори в нарушение на чл. 116 от Закона за обществените поръчки, възложителят ще носи отговорност до 100% от стойността на допълнителните договори. Пълно ще бъде и възстановяването на пари, ако допълнителните договори надхвърлят 50% от стойността на основния.В края на 2014 г. със заповед на вицепремиера Томислав Дончев беше създадена структура, която да анализира наложените корекции и да разпредели справедливо тежестта между възложители, контролни органи и държавата. Това последва масовото налагане на корекции на общини по програмите "Околна среда" и "Регионално развитие". По "Околна среда" имаше наложена плоска финансова корекция върху всички плащания до края на 2014 г. за около 170 млн. лв., която много общини нямаше как да платят.В т.нар. Методически съвет по финансови корекции към Министерския съвет, създаден от Дончев, членуват експерти от фонд "Земеделие" (който е и разплащателната агенция на средствата по Програмата за развитие на селските райони например), Агенцията за обществени поръчки и дирекции от Министерството на финансите. Съветът разглежда обаче само казуси за финансови корекции от минимум 500 хил. лв.При приемането на новата наредба съветът ще бъде закрит.


description: Председателят на Съюза на съдиите пред "Капитал"

title: Атанас Атанасов: Вече година и половина ВСС и прокуратурата мълчат за Мондешки

maintext:
Атанас Атанасов е съдия в Софийски градски съд
© Юлия Лазарова
Атанас Атанасов е съдия от Софийския градски съд и председател на управителния съвет на Съюза на съдиите в България. Той е един от магистратите, които в началото на 2015 г. настояха ВСС да извърши проверка на действията на тогавашното ръководство на съда.- Може би трябва да се припомни, че докладът беше изготвен сред продължила повече от месец проверка от страна на членове на ВСС, при която бяха проведени изслушвания на съдии и служебни служители, бяха проверявани дела и воденото деловодство, включително и компютърната деловодна система.След като в доклада са формирани такива фактически изводи, значи участвалите в комисията членове на ВСС са приели наличието на достатъчен брой и убедителни доказателства, че това лице е извършвало всички тези действия.Между другото в доклада е посочено, че конкретно тези обстоятелства са потвърдени и от тогавашен заместник-председател на съда.Не става ясно кой от тогавашните заместници на председателя Владимира Янева е потвърдил тези изводи на комисията, но явно същият е познавал лицето Мондешки.Що се отнася до мен, аз не познавам лично Момчил Мондешки, нито някой ме е запознавал с него.Чух това име преди доста време, вече не си спомням от кого, именно, като на лице, което често и без някакво обяснимо по нормален начин основание пребивава в съда и се среща с посочените във въпроса ви колеги.Аз също имах наблюдения за точно такова поведение на непознато ми лице и предположих, че може би това е въпросният Мондешки. Но сигурна "идентификация" могат да направят само лица, които го познават, или официални държавни институции. Между другото прочетох интервюто, което е публикувано във в. "Труд" с Момчил Мондешки, но лицето, което съм виждал, не е сред тези, чиито снимки придружават публикацията.- До проверката, за която споменах, се стигна, след като съдии от СГС два пъти се обръщахме с писма до ВСС, в които изразявахме позиция, че предходното ръководство на съда допринася до уронването на доверието към институцията, не дава дължимия отговор на появилите се в публичното пространство съмнения за начина на разпределяне на делата и не осигурява доброто управление на дейността на съда. Тези писма не бяха достатъчни за ВСС да започне исканата от нас проверка на ръководството на съда. До изслушването ни и до решението за извършване на такава проверка се достигна след намесата на посланици на чужди държави с безпрецедентно от тяхна страна открито писмо в наша подкрепа. При първото изслушване от страна на ВСС на част от съдиите, подписали писмата, както и при проведените впоследствие такива изслушвания споделих непосредствените си наблюдения за почти ежедневното присъствие на непознатото ми лице в съдийския коридор на СГС. Комисията, извършила проверката, очевидно е идентифицирала самоличността на това лице, както и че същото е имало висящо дело, разгледано при будещи съмнения обстоятелства в съда, че е подавало друга искова молба в СГС, която физически не е намерена, че председателят на съда тогава Янева е помогнала да бъде "саниран" изтекъл срок по дело в друг съд, по което страна е било същото лице. Въз основа на така установените обстоятелства комисията е взела решение да сезира прокуратурата. Впоследствие моите наблюдения съм споделил и пред разследващите органи, които предполагам, че са били сезирани именно от комисията на ВСС, извършила проверката на СГС; наблюденията за лицето, което съм виждал в определен период от време почти ежедневно в съдийския коридор на съда и което имаше безпрепятствен достъп до кабинета на председателя на съда.- На този въпрос могат да дадат отговор представители на тези институции. Като съдия в СГС обаче няма как да не коментирам липсата на адекватна реакция от страна на компетентните институции на фактите, установени в хода на проверката от страна на комисията на СГС. Тези описани в доклада от проверката отношения на външно за съда лице с неговото ръководство и със съдия от същия съд, което лице е било страна и по дела, съответно разглеждано в СГС, друго ненадлежно образувано по подадена и "изчезнала" искова молба, по дело в друг съд, изтекъл срок, по което е "саниран" от тогавашния председател на нашия съд, поставят въпроса съществували ли са корупционни практики в Софийския градски съд по време на предходното ръководство. Отговор на този въпрос не даде ВСС в изминалата почти година и половина от приключването на проверката. Отговор към настоящия момент няма и от страна на прокуратурата. А при липсата на такива отговори няма никакви гаранции, че такива, окачествени в доклада на комисията на ВСС като "недобри" практики, няма да се възпроизведат отново в други съдилища.Междувременно същите визирани в доклада от проверката на ВСС лица станаха "герои" и на друг скандал, като участници в разговори, записи от които се появиха в медиите. Съдържанието на тези разговори може да обясни и защо същите лица са поддържали отношения, чиито проявления са отразени в доклада на комисията от ВСС. И отново обаче отговори от страна на компетентните институции няма.Повече за ролята на Момчил Мондешки в несъстоятелността на КТБ четете в петъчния брой на в. "Капитал"


description: "Доктор Стрейндж" е повече от "филм по комикс"

title: Магьосникът Къмбърбач

maintext:
* * * * от 5
още от същото: "Генезис"
За тези, които помнят (другите могат да потърсят в интернет), обложката на албума на Пинк Флойд A Saucerful of Secrets (1968) изпълваше определението "психеделична". Фонът от зеленикаво-пурпурно междузвездно пространство, излизащи от Сатурн паралелни планети, на преден плен колбите на Калиостро и самият маг в силует зад тях, четиримата от групата в мехурче-планета сред звездите, в малка съвременна черно-бяла снимка от разходка с лодка по Темза. И непознатото ни тогава като обрамчваща картина - комиксов герой в средновековно наметало в битка с нещо като озъбена черна скала. Вече знаем, това е бил супергероят Доктор Стрейндж, нарисуван през 1963 г. от художника Стив Дитко и доразвит от разказвача Стан Лий (създатели и на модерния Спайдърмен).Материализиран от Бенедикт Къмбърбач във визуално разтърсващия едноименен филм (Doctor Strange) на "Марвел Студиос", подразделение на "Дисни". Сигурен хит, основан на простата истина, че киното е преди всичко картина.Спечелени сме преди още да видим Къмбърбач в действие. Пролог, в който реалности преливат една в друга и се размножават, съвременен стъклено-каменен мегаполис (Лондон) е сгънат като детска обемна книжка и пренареден в симетрично преливащ архитектурен калейдоскоп. Виждали сме го в "Генезис", но тук динамичното въображение е без спирачки. Естетически бонус към комиксово опростения сюжет. Черният магьосник зад феерията е злодеят на филма (Мадс Микелсен), някога служил на добрата магия (персонифицирана от Тилда Суинтън с бръсната глава тибетски монах), но после потърсил вечен живот, отваряйки портал към ада и мрачните му сили. Тогава се явява Къмбърбач като гениален неврохирург със сломена гордост и его след почти парализирала ръцете му катастрофа. За да измине степените от ученик до майстор в тайнствено непалско светилище (като в "Батман в началото"), където рутерът е с парола "шамбала" и за всеки случай се тренират бойни изкуства. И магията, и ръкопашният бой ще му трябват в защитата останалите два земни центъра на мистичното знание (случайно и "борсови" градове) - Ню Йорк и ХонконгХореографията на битките сме виждали и другаде, но визуалната им среда е новаторска - световете на Салвадор Дали, раздвижени в дигитална халюцинация. Режисьорът Дериксън е дете на модерния хорър ("Екзорсизмът на Емили Роуз"), но е оставил и репери на почит към контракултурата на 60-те с нейните идоли и увлечения. Към Кен Киси и границите на свободата, понякога търсени през LSD трип, препраща върховият момент с Къмбърбач в непочтителен и бунтарски "пазарлък" със Смъртта. Илюзорното бягство на бийт-поколението в източния мистицизъм се чете във финалния монолог на Тилда Суинтън. Всеки magical mistery tour (Бийтълс) има отрезвяващ край. И, разбира се, психеделичното Interstellar Overdrive на Пинк Флойд в саундтрака.


description: Компанията се оттегля от 10 губещи външни пазара

title: Marks&Spencer започва масово затваряне на магазини

maintext:
Компанията ще затвори и магазина си на бул. Шанз-Елизе в Париж, който отвори с големи надежди през 2011 г.
От началото на годинта акциите на Marks&Spencer са спаднали с повече от 20%, като при обявяването на новия план за преструктуриране котировките останаха без промяна. През 2016 г. международният бизнес на компанията е натрупал загуба от 43 млн. паунда. Стив Роу коментира, че бизнесът на фирмата на места като Китай, Естония и Франция е прекалено малък. Също така веригата няма нужния ресурс, за да анализира развитието на тези пазари, така че според него шансовете Marks&Spencer да излезе на печалба в тези страни са минимални. Поради това ръководството е решило да затвори магазините в тях. В чужбина веригата ще продъли да има обекти само в Ирландия, Хонконг и Чехия.
Роу смята, че компанията може да се справи със слабия паунд чрез увеличаване на
производството и повече информация относно състоянието на пазара, която да позволи на фирмата да планира в по-дългосрочен план. "Очевидно имаме проблеми с ниското ниво на паунда, както всички останали във Великобритания. Въпреки това смятаме, че с правилните ходове и оптимизиране на производството няма да се налага да прехвърляме високите цени и на клиентите си", коментира той. Откакто е начело на компанията, Роу работи върху сериозно намаляване на мениджърския екип и обяви стратегията си за премахване на стотици работни места в ръководството. Друга негова стратегия е да има по-малко промоции и разпродажби, а вместо това да има постоянно ниски цени, които да спечелят клиентите.
Британската верига за търговия с дрехи Marks&Spencer обяви планове за затваряне на магазини и оттегляне от пазари зад граница, където работи на загуба, съобщава Financial Times. M&S смята да затвори 10% от магазините си във Великобритания и огромна част от обектите си в чужбина. По този начин главният изпълнителен директор Стив Роу се опитва да овладее ситуацията около експанзията, която беше започнал неговият предшественик, и да подобри представянето на веригата.Освен редовни магазини на марката, ще бъдат затворени и 45 аутлет центъра във Великобритания. Те ще бъдат заменени с по-малки обекти. Преструктурирането на бизнеса във Великобритания ще отнеме пет години и ще струва 350 млн. паунда.Според плановете на Роу ще бъдат затворени почти всички магазини извън Великобритания, включително и някои от най-емблематичните като този на бул. "Шанз-Елизе" в Париж. Магазинът беше открит преди 5 години от предишното ръководство, водено от Марк Боланд, и му се възлагаха огромни надежди. Сега компанията започва консултации с 2100 служители, тъй като се оттегля от 10 държави, включително Китай и Белгия."Нашето предложение на международно ниво е да спрем търговията на 10 пазара, където отчитаме загуби. Въпреки това искаме да се развиваме чрез силни франчайзинг партньори", коментира Роу. Настрана от проблемите извън граница, във Великобритания Marks&Spencer е все още на печалба, макар за първите шест месеца на фискалната година брутният финансов резултат да е намалял със 17% до 231 млн. паунда. Продажбите на дрехи за периода са намалели с 5.3%, като това е петата поредна година, в която компанията губи пазарен дял.


description: Създателят на приложението е подал документи за публично предлагане на акции

title: Snap може да бъде оценена на 25 млрд. долара от борсата

maintext:
© Lucy Nicholson
Банките и инвеститорите обаче са оптимистично настроени относно борсовия дебют на Snap.
През 2016 г. едва 103 компании са станали публични в САЩ. Те са събрали общо 21.8 млрд. долара от предлаганията си, огромен спад спрямо 34-те милиарда, осигурени през миналата година. Нивата са подобни на тези през 2009 и 2010 г., когато заради ефектите от финансовата криза предлаганията бяха на исторически ниско ниво. Банките и инвеститорите обаче са оптимистично настроени относно борсовия дебют на Snap и очакват предлагането на технологичната компания да доведе до още подобни действия и от други компании в сектора.
Morgan Stanley и Goldman Sachs ще помагат на Snap по време на предлагането, съобщават източниците на WSJ. За момента няма гаранции, че предлагането ще се случи през март, както е по план. Въпреки това Snap ще събуди интереса в сектора заради продукта си, който предполага и големи приходи от реклама. До момента Snapchat има над 150 млн. потребители дневно, сред които са и 40% от населението на САЩ между 18 и 34 години, което е ключово за редица инвеститори.
Компанията, създател на Snapchat - приложението за моментално изпращане на снимки, е подала официално документи за първично публично предлагане (IPO) на борсата. Snap, която първоначално носеше името на приложението си, се стреми да получи пазарна оценка за 25 млрд. долара. За подобен ход се заговори в началото на миналия месец. Сега Wall Street Journal съобщава, че документите са били подадени, макар това да е станало тихомълком. Ако компанията изпълни целта си и набере планираната сума, това би наредило Snap сред десетте най-големи първични публични предлагания в историята. Според източниците на WSJ се очаква предлагането да започне през март догодина.Ако Snap реализира целта си, това би било най-голямото предлагане на американска компания, а последното голямо беше рекордното IPO на китайската Alibaba, която беше оценена на 169 млрд. долара през септември 2014 г. Пускането на Snap на борсата би се отразило много добре на пазара предвид слабата година за първични предлагания и още по-голямата суша в тази посока за технологичния сектор.Малкото технологични компании, които все пак станаха публични през 2016 г., се справят добре на борсата и това дава надежди на анализаторите и инвеститорите, че през следващата година лошата тенденция ще бъде преодоляна. Snap е част от групата на технологичните компании, които най-настойчиво стояха далеч от пазара. Подкрепяни от частни инвеститори и развиващи се при закрити врата, Snap е част от групата на Uber и Airbnb, които разбиват традиционните бизнес модели на технологичните компании.Създадена през 2012 г., Snap прави приложението Snapchat, което дава възможност на потребителите да изпращат съобщения под формата на снимки, които изчезват след определен период от време. Компанията имаше възможност да подаде документите си за предлагане конфиденциално, защото през годината най-вероятно ще има приходи под 1 млрд. долара. Според закон от 2012 г. в САЩ компаниите с годишни приходи под 1 млрд. долара могат да подадат документи за предлагане, след което да го обсъдят с регулаторните органи, преди то да бъде оповестено публично.


description: Прокуратурата разследва как България е получила ваксини от Турция за имунизационния календар през 2015 г. и е дарила ваксини срещу туберкулоза. Както...

title: Здравният министър в оставка Петър Москов беше обвинен за бартера с ваксини с Турция

maintext: Прокуратурата разследва как България е получила ваксини от Турция за имунизационния календар през 2015 г. и е дарила ваксини срещу туберкулоза. Както показаха няколко разследвания по казуса, ваксините са освободени в нарушение на лекарственото законодателство, като впоследствие една от пратките е арестувана. И в двата случая става въпрос за произведени в трета страна и нерегистрирани в България продукти, като единият от тях още стои на склад. Москов и заместникът му Адам Персенски са обвинени за това, че в съучастие са нарушили два здравни закона и правилника на министерството, за да набавят облага на ведомството.


description: Понякога е по-изгодно покупката на имот да се дофинансира с потребителски кредит

title: Ипотека - не, благодаря

maintext:
[Shutterstock]
- Потребителските заеми са скъпи, но пък жилищните имат много условности
- При определени условия можем да съфинансираме покупка на имот без ипотека и да сме на печалба от това
- Клиентите с отличен рисков профил получават потребителски заем с ГПР от 7%
Сделката обикновено е изгодна, ако самоучастието на клиента е поне 70%
Светослав Илиев, управител на "Адекс България": "Понякога таксата за учредяване на ипотека може да е равна на таксата за кандидатстване за потребителски кредит, така че разходите може да се балансират".
Тихомир Тошев, директор на консултантската компания "КредитЦентър": "Този тип сделка е подходящ за хора с по-високи средни доходи, които могат да си позволяват да отделят пари за сравнително по-висока месечна вноска"
Причини за избягване на ипотеката
За разлика от жилищните кредити, при потребителските кредити банките не изискват обезпечение. Ето защо целият процес по учредяване на ипотека може да бъде прескочен. Това означава в пъти съкращаване на срока за отпускане на заема. Докато при приключване на сделка с ипотечен заем процедурата отнема поне 30 дни, при потребителския кредит клиентът може да получи сумата в банковата си сметка в рамките на 2-3 дни след кандидатстването.
На второ място трябва да се имат предвид и разходите – подготовката на документите, оценка на имота, учредяване на ипотека, нотариалните такси, семейно удостоверение и други могат да достигнат 1000-1500 лв. за един имот. Отделно се имат предвид и самите главоболия, които събирането на цялата документация може да донесе. Към това ще добавим още един значителен годишен разход, който не е задължителен при потребителския кредит и често се пропуска при рекламиране на изгодните условия на ипотеките. Това е сключването на застраховка "Живот" и застраховка "Имот", които банките изискват и често сключват при свързани с тях застрахователни дружества. Първата може да достигне 0.5% от оставащата главница на година, а втората струва 0.1% от нея. Истината е, че за по-големите суми някои банки изискват застраховка и при потребителски кредит, но не всички.
Потребителските кредити не са създадени за покупка на имоти. Особено сега, когато лихвите са рекордно ниски и банките се конкурират жестоко в пласирането на заеми за покупка на имот. Но в някои случаи потребителският кредит е по-добрият избор.Най-базово логиката е в това, че учредяването на ипотека е свързано с допълнителни разходи. До определен размер на кредита тези разходи се оказват по-големи от това, което се спестява с по-ниската лихва по ипотечния кредит. За кредити до към 50 хиляди лева разходите и главоболията по учредяването на ипотека излизат повече.Преди всичко за хора, които имат достатъчно спестявания да финансират сами поне 70% от цената на набелязания имот и търсят от банка останалата сума. Ако говорим примерно за добър двустаен апартамент в столичния квартал "Младост", който би струвал около 140-150 хиляди лева и купувачът има събрани около сто - остатъкът е по-добре да се финансира с потребителски кредит.Това са горе-долу порядъците в практиката. "Обикновено става дума за суми до 50 000 лв. и значително по-кратък срок на изплащане в сравнение със стандартните жилищни заеми до 10 години", казва Тихомир Тошев, изпълнителният директор на консултантската компания "КредитЦентър". По този начин срокът на изплащане на кредита се свива 2 или 3 пъти, откъдето се спестяват разходи за лихви и сметката излиза в полза на потребителя.Второ, говорим за хора, които имат достатъчно голям текущ доход, за да изплащат по-високи месечни вноски по кредита. Ипотечните са дълги и месечната вноска за 30 години може да е двойно по-малка от такава по потребителски заем, отпуснат за 10 години.Най-накрая, имотни сделки, съфинансирани с потребителски заем, са подходящи за жилища, които са в процес на изграждане. "Няма как да се учреди ипотека на сграда, която няма акт 14. Обикновено клиентите купуват подобни имоти с потребителски заем, а ако е необходимо, след време – когато сградата придобие необходимия статут – той вече лесно може да се рефинансира с ипотечен", коментира Светослав Илиев от консултантската компания "Адекс България"."По закон ипотеката по кредита трябва да се подновява на всеки 10 години, за да бъде валидна. Бумът на ипотечното кредитиране започна преди около 10 години, т.е. сега е моментът голяма част от ипотеките да подлежат на подновяване. Това е свързано, от една страна, с разходи, а от друга страна, хората предпочитат да съкратят периода на кредита и да станат собственици на имота", добавя главният търговски директор на "Уникредит кънсюмър файненсинг" Борислав Генов.При сключване на сделка със съфинансиране от потребителски заем клиентът веднага придобива собствеността над имота и над него няма тежести. Бързата и облекчена процедура при потребителския заем е подходяща, когато имотът се купува с инвестиционна цел. Да си представим, че клиентът получи изгодно предложение на подпазарна цена, при което трябва да се действа бързо. Той може да придобие имота с потребителския заем и след време да реализира печалба, ако вярва, че за жилището, което купува, ще има търсене и цената ще се покачва. Кредитните консултанти коментират, че подобно финансиране си заслужава, когато клиентът има увереност, че може да реализира на печалба жилището до половин-една година след покупката.Данните на Българската народна банка показват, че в последните два месеца средната лихва, при която се отпускат потребителски кредити в левове, се движи против общата тенденция и се покачва. Към края на септември тя е над 10% за първи път от февруари. Според Тихомир Тошев обаче клиентите с добър кредитен профил и постоянни доказуеми доходи от 1500 лв. и повече на месец могат да получат предложение за потребителски кредит с лихва 7 – 7.3%. Използването на други продукти на финансиращата банка, превод на работната заплата в нея и чисто кредитно минало са сред основните фактори, които натискат лихвата надолу. Някои банки може да изискат поне един поръчител в зависимост от индивидуалния кредитен рейтинг на кредитоискателя за заемите на стойност над 10 000 лв.Освен това, ако продавачът е склонен да му се плати в евро, това е още по-добре за купувача, защото лихвите при заемите в евро са значително по-изгодни. През последния месец потребителските кредити, които са деноминирани в евро, са били отпускани при среден годишен процент на разходите от 6.8%.Що се отнася до размера на финансирането, банките официално рекламират максимален обем на кредита до 50 000 лв. Според консултантите обаче тези условия също могат да се предоговарят и да бъдат завишени, ако клиентът е достатъчно платежоспособен. Обикновено основната такса, която се изисква, е еднократна при отпускането на заема в размер на 0.5% от одобрената сума.


description: Досега японската компания се държеше наполовина от Nissan

title: Американската група KKR купува производителя на авточасти Calsonic

maintext:
Nissan иска да се раздели с част от портфолиото си, за да инвестира в посока електрически и автономни автомобили
© В© Albert Gea / Reuters
KKR участва в някои от най-големите сделки в Япония през последните няколко години, включително и закупуването на здравното звено на Panasonic за 1.67 млрд. долара и на аудиомарката Pioneer DJ за 550 млн. долара през 2014 г.
Сделката идва, след като Nissan реши да се раздели със своя дял, за да може да насочи инвестициите си към разработване на нови технологии, сред които ново поколение електрически и автономни коли. По-рано през годината Nissan купи контролен дял в Mitsubishi Motors, която изпитва сериозни проблеми. Calsonic Kansei, която прави традиционни части за автомобили, сред които интериор, електроника, климатици и компресори, разчита на Nissan за 80% от всичките си продажби. Според KKR
под новото ръководство Calsonic ще може да разшири операциите си и да се насочи към международния пазар поради свиващото се търсене в Япония.
"Като партньори на Calsonic Kansei и управляващия екип ние искаме да помогнем на компанията да достигне целите и амбициите си за растеж, като предоставим от своя страна експертизи за международния пазар и индустрията. Така ще можем да направим Calsonic една глобално успешна компания", коментира Хиро Храно, директор на "KKR Япония".
Някои от фирмите, които са имали интерес към Calsonic, но не са участвали в официалното наддаване, са имали притеснения относно зависимостта на Calsonic от Nissan и представянето на японския производител на коли. Според тях потенциалът на Calsonic е силно ограничен. Компанията за авточасти обаче е в процес на диверсифициране на своите клиенти, като наскоро е подписала договор и с Renault, които са в партньорство с Nissan. Малко след обявяването на офертата от KKR акциите на компанията се вдигнаха с 9.7%, докато тези на Nissan спаднаха с 1.4%.
Американската инвестиционна компания KKR ще купи производителя на авточасти Calsonic Kansei, която досега се държеше наполовина от Nissan. Цената на сделката е 4.5 млрд. долара, съобщава Reuters. Това е най-голямото придобиване на KKR в Япония, където рядко има възможност да се сключват мултимилиардни сделки. KKR ще плати за Calsonic цена с близо 30% над пазарната. Освен KKR интерес към Calsonic е имало и от други фирми като Bain Capital и MBK Partners. Според информацията на Reuters интересът към акциите на Nissan е бил висок. Вторият по големина производител на коли в Япония обяви желанието си да се раздели с дела си през юни тази година.Продажбата на Calsonic е един от малкото случаи в последните десетилетия, в който японска компания е продадена на чуждестранен инвеститор. Въпреки товаДосега японската индустрия среща сериозни проблеми заради слаб икономически растеж. Сега обаче това може да се промени заради серия от реформи на правителството.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext: Без съмнение, изпитваме най-големи трудности при намирането на работа в началото на кариерата си, когато образователната система ни е пуснала в света на работещите, без каквато и да е подготовка. Тогава имаме чувството, че светът е срещу нас - всичко е ново и непознато, нямаме идея какво да очакваме от работодателите, нито какво очакват те от нас. Все още ни е страх да се пробваме за позициите, които наистина харесваме, но в същото време нямаме и желание да кандидатстваме по оферта за работа, която не се вписва в идеалните ни представи. В такъв случай решаваме, че е най-добре да изчакаме, докато работата-мечта не дойде сама при нас.Първото нещо, за което трябва да си дадете сметка при началните ви стъпки в света на работещите, е, че в днешния пазар на труда печелят активните участници, а не тези в режим на изчакване. Всяко целенасочено действие, което предприемете в името на вашата кариера, ще ви е от полза. Важно е да знаете също, че вие не сте машина, която трябва да се впише в точно определени работни специфики. Няма нужда да следвате строги модели на поведение или да играете роля, за да постигнете успех. "Грешките", които направите, запълват празнината в полето "опит" на вашата автобиография. Затова недейте да изчаквате или да мислите прекалено много, а изпробвайте своите възможности по някоя от обявите за работа на Karieri.bg тази седмица:търси Инспектори по банков надзор в дирекция "Инспекции" търси Finance Manager


description: Управителят и зам.управителят на MediaS Com

title: Татяна Лозович и Александър Гагов: Инвестициите в дигитална реклама ще растат с по-големи темпове от целия пазар

maintext:
© Цветелина Белутова
Александър Гагов:
Прогнозите ви за пазара през последното тримесечие на 2016 г?
Прогнозираме 2016 г. да завърши с най-голям ръст за пазара след икономическата криза. Това е до голяма степен в резултат на високия ръст на икономиката и потреблението през годината и положителните очаквания за следващата.
Т.Л.:
А.Г.:
Иво Цеков, управител на Piero 97
Медиа агенциите се хранят с все по-малък процент за обслужване
"Медиа агенциите се хранят с доста нисък процент, който постоянно намалява, и истината е, че почти не стига даже за издръжка. Процентите варират между 1.5% и 2%. Това е сериозен проблем на пазара. Рядко се отчита и фактът, че това е бизнес, който е силно зависим от икономиката."
Катерина Буюклиева, изпълнителен директор на Media Club
Телевизиите ще редуцират рекламните си блокове
"В момента е много затруднено реализирането на ефективна кампания. Рекламните блокове са много тежки. Най-логичното е да се редуцират рекламните блокове, да има по-малко на брой рекламодатели и това да са тези, които са склонни да платят по-висока цена за своето позициониране."
Интервюто е част от темата Най-големите медиа агенции: 23% ръст в която "Капитал" представи Топ 20 на медийните агенции в страната.Медийният микс у нас е доминиран от телевизията, като делът й се запазва в последните години, въпреки значителния ръст на рекламата в интернет. Дигиталната реклама е втората по дял, като очакваме инвестициите в нея да продължат да растат с по-големи темпове от целия пазар. Има тенденция за дигитализиране на традиционните медии – голяма част от аудиторията вече консумира вестници и списания в дигитална форма, все по-голяма част от телевизионното съдържание се гледа чрез различни дигитални платформи, очакваме дигитализация и на външната реклама.Поради запълването на рекламното време в телевизиите, се забелязва значително увеличение на неспотовите рекламни форми – заставки, бъговепродуктово позициониране.Въпреки големите надежди, че интернет ще задмине телевизионна реклама, това няма да се случи, нито в България, нито на световно ниво. Поради тази причина, липса на единна телевизионна валута (измерване на пийпълметрични данни) ще е голямо предизвикателство и през следващата година. Също така, за да се развива пазарът и да предлагаме нови и интересни формати, са нужни две неща: да възвърнем медийните и потребителските изследвания на нашия пазар, които изчезнаха поради липса на финансиране и да подобрим качеството на обслужване чрез образование и мотивация на младите кадри.МедиаС Ком също ще отчете ръст на приходите спрямо 2016, дължащ се на новите клиенти и повишение на инвестициите от настоящите.Пазарът расте тази година повече от предходните години, големите рекламодатели инвестират повече, а намаляването на цените по време на криза даде шанс на повече рекламодатели да присъстват в ефира. Тази тенденция доведе до недостиг на рекламното време, което неминуемо води до инфлация на цените за следващата година.Ръстът на приходите ни през 2015 г. е резултат от привличането на нови рекламодатели и разширяването на услугите, предоставяни на настоящите ни клиенти. Спадът в печалбата ни се дължи на по-големи инвестиции от страна на нашата агенция в повишаване квалификацията на екипа, в нови изследвания за поведението на потребителите и инструменти за по-ефективно медийно планиране. Тези три области са стратегическия ни фокус за развитие на агенцията в следващите години.Ето какво коментираха други мениджъри на водещи медиа агенции:


description: Директорът на ЕБВР за България за заемите, грантовете и потенциала на икономиката

title: Лариса Манастирли: 2016 г. ще е рекордна за нас в България

maintext:
Бизнесът на ЕБВР в последните години спада в България, заради еврофондовете и наличното частно финансиране. 2016 г. обаче ще е различна.
© Георги Кожухаров
Инфографика ЕБВР в Централна и Източна Европа: проекти (червено) и суми (синьо)
Увеличаване ЕБВР в Централна и Източна Европа: проекти (червено) и суми (синьо)
Преглед на оригинала Смаляванеа>
Инвестициите ни през 2014 и 2015 г. наистина показват спад спрямо предишни години, което отразява търсенето на пазара и за нашия финансов ресурс. През 2016 г. обаче, поощрени от действията на България да подсили стабилността на финансовия си сектор и либерализацията на енергийния пазар, очакваме изключително силна година.Двете най-големи транзакции, които подписахме тази година, бяха 300 млн. евро заем за Фонда за гарантиране на депозитите и 80 млн. евро инвестиции в евробондовете на БЕХ, като част от плана за реформа и финансово съживяване на електрическия сектор. Като цяло тази година очакваме да инвестираме 500 млн. евро в над 10 проекта.Тази година България излиза начело на списъка сред страните от ЕС, в които ЕБВР инвестира. Но това е, защото 2016 е много силна. В следващите години ще се стараем да инвестираме около 200 млн. евро годишно в отговор на местното търсене и макроикономическото развитие. Всичките ни проекти имат за цел да подсилят местната икономика, да подкрепят преките чуждестранни инвестиции и да създават работни места.Не бих ползвала думата пристрастена. Но виждам загрижеността ви откъм устойчивостта и пазарната дисциплина. В ЕБВР ние базираме всичко върху устойчивото банкиране. Всичките ни проекти трябва да имат търговски, технически, пазарен и финансов смисъл и да генерират печалба, която да ни позволи да реинвестираме.Вярваме в конкуренцията и прилагаме пазарни тестове. Но определено има място за подпомагане в някои сектори, където пазарът все още не е на нивото на развитие, на което да предложи задоволителни решения. Ние следваме търговски подход, но той невинаги и навсякъде е приложим, например при активи, които не генерират приходи, или при социално ориентирани проекти.Грантовете помагат да се създадат нови пазари, дават стимули за нови технологии, но трябва да са само част от финансовия пакет, с който да се привлекат инвеститори. Нашият опит сочи, че те са успешни само в начални фази. Те трябва да оставят добре функционираща пазарна икономика и стабилни финансово компании.Пловдив наистина е много успешен в привличането на инвеститори. Ние не сме изключение. Нашият фокус там беше общинска инфраструктура. Дадохме заеми на Пловдив за улиците и за ВиК сектора. Финансирахме и ПИМК - транспортната компания, която сега се опитва да влезе в жп сектора и интермодалния транспорт.Помогнахме на КЦМ, водещ производител на олово и цинк, да модернизира производствената си линия. И накрая, финансирахме "Биомашин", които произвеждат специализирано оборудване за хранителната, фармацевтичната и химическата индустрии.Докато работехме с тези компании и общината през последните години, видяхме как това се развива като важен индустриален център. Това е чудесен пример за следване.Първо и най-важно, добър инвестиционен климат: стабилна и прозрачна правна и регулаторна рамка, включително местни данъци и такси, лесно отваряне на бизнес и лесни процедури за отчитане, засилен капацитет на местната власт да работи и да обслужва инвеститорите, защита и т.н.На второ място, инфраструктурата. Важни са общинската инфраструктура, пътища, достъп, бизнес сгради. И на трето място, наличие на квалифицирана работна ръка, която среща специфични бизнес нужди.


description: Ангажираността на служителите остава стабилна и сравнително висока – 65%, с 4 пункта над резултата през миналата година

title: AON класира най-добрите работодатели в България за 2016 г.

maintext:
Мениджърите на компаниите финалисти в юбилейната 10-та класация "Най-добрият работодател", организирана от AON.
© НАДЕЖДА ЧИПЕВА
но то е с
работещите в
в
и
От друга страна,
Отличниците в групата
Най-добрите работодатели за 2016 г. са:
Малки компании
"Гудмилс България"
JTI България
" Сен Гобен констракшън продъктс България"
"Скания България"
"Содексо Пасс"
"Филип Морис България"
Средни и големи компании
"Ди Ейч Ел Експрес България"
"ТН Глобал"/ "СайтГраунд"
Голяма част от хората в България са ангажирани с компанията, в която работят, т.е. биха я препоръчали на свои приятели и познати като добро място за работа, не обмислят напускане и дори напротив – влагат много повече, отколкото се очаква от тях. Делът на този тип служители, ангажирани с работодателя си, е общо 65%, показва годишното проучване на консултантската компания AON, в което участват 15 793 служители и 343 мениджъри от 58 компании. Резултатът е с 4 пункта по-висок в сравнение с предходната година и поставя страната ни на водещо място в Централна и Източна Европа. На база проучването на ангажираността за десета поредна година AON класира и компаниите, в които тя е най-висока (виж карето).Данните от анкетите показват, че като цяло най-ниско ниво на ангажираност се наблюдава сред младите хора на възраст до 25 г. - 56%. Оказва се, че те са най-малко удовлетворени от възможностите за кариерно развитие и системата за управление на представянето.Служителите в мултинационални компании са със средно ниво на ангажираност от 66%,6 пр. пункта по-високо в сравнение с показателя заизцяло българските компании. Факторите, които влияят върху ангажираността на хоратамултинационалните компании, са репутацията на фирмата, възможностите за развитиеработата с преките им ръководители.служителите в изцяло българските компании намират по-добър баланс между работа и личен живот, установява проучването.Според него най-ангажирани са служителите от фармацевтичния сектор, следвани от миналогодишния лидер – IT сектора, и работещите в областта на транспорта и логистиката. На една от последните позиции по традиция попада сектор аутсорсинг, като само 36% от изследваните 2415 души са заявили, че са ангажирани.Участието в проучването на AON е доброволно, като в него могат да се включат компании с над 50 служителя на постоянен трудов договор, които оперират на българския пазар от минимум 3 години. Изследването се прави чрез въпросници към служителите и топмениджърския екип, които анализират ангажираността им към компанията. Впоследствие се определят финалисти в две категории – малки компании (до 250 служители) и средни и големи (над 250 служители).Повече информация за инициативите, с които компаниите ангажират служителите си очаквайте през следващите седмици на karieri.bg.


description: Diblа.com – намерете подходящия дизайнер за вашите идеи

title: Реализиран проект на еднопространствено жилище с площ 78 кв.м.

maintext:
[Dibla]
[Dibla]
Представяме Ви един от 1750-те креативни проекта, публикувани в националната платформа за интериорен и продуктов дизайн dibla.com Еднопространствено жилище в СофияПлощ: 70 м2Реализация: август 2016Дизайн: Светлин Софрониев / COLOR LOGIC Interior Design"Като художник и дизайнер, основната ми идея бе при използване на съчетание от два цвята, сиво и кафяво, да експериментирам с текстури и нетрадиционно приложение на материалите. Вградени в бетона рисувани орнаменти, имитиращи състарена теракота, монтирана кожа в пода и стените. Ръчно изработени мозайки, рисуван таван и мазилки, изпълнени по собствени технологи в банята. Дизайнерски мебели, произведени по индивидуален проект, с особено внимание към детайла. Необработени ръбове на каменните плотове с текстура на кожа, придаващи различна визия на кухнята. Осветлението допълнително акцентира. Стилът е модерен, без прекален минимализъм. Резултатът е изискан дом със собствена атмосфера, усещане за просторен многостаен апартамент и всичко това в рамките на един разумен бюджет."


description: Дали изборите ще са по-рано или ще се забавят, ще зависи от решението на КС кой от двамата – Плевнелиев или Радев, ще ги насрочи

title: Служебен кабинет: кой, как и докога

maintext:
Още след срещата си в понеделник президентът Росен Плевнелиев и новоизбраният държавен глава Румен Радев дадоха сигнал, че ще проведат съвместни консултации за назначаване на служебното правителство. А в четвъртък, след първата среща на Плевнелиев от серията политически консултации - с ръководството наа ГЕРБ, от президентството обявиха, че след консултациите с парламентарните групи държавният глава възнамерява да свика Консултативния съвет за национална сигурност. на който заедно с Румен Радев, правителството в оставка и парламентарните партии да се обсъдят належащите въпроси около прехода на властта. Целта е да се избегне политическата криза да прерастне в парламентарна, пише в съобщението от президентството.
© Юлия Лазарова
Основна черта на служебното правителство е, че то е временно средство в случаите, когато парламентът не може да формира мнозинство за редовно правителство. Тогава президентът назначава служебен кабинет и с един указ разпуска Народното събрание и насрочва нови избори в двумесечен срок. Този кабинет има една основна задача – да организира и проведе избори, която предопределя и краткото му съществуване – малко над два месеца, докато новоизбраният парламент състави редовно правителство. Служебното правителство е подчинено на президента, който носи отговорност за него, още повече че в този период няма действащ парламент.
И едва сега стана очевидно, че конституционната уредба, относима към настоящата политическа криза, е непълна и неясна – тя допуска в края на мандата си президентът да назначи служебно правителство, но не казва дали той може да насрочи нови избори, дори и да не може да разпусне парламента. Същевременно за новия президент няма изрично разписани срокове да разпусне парламента и да насрочи избори. Той може да назначи ново служебно правителство, нещо повече, някои юристи даже са склонни да приемат тезата, че новият президент може наново да започне парламентарната въртележка по връчване на проучвателни мандати в опит да се състави редовно правителство след консултации с политическите сили, независимо че предшественикът му е провел тази процедура и тя е приключила неуспешно. Аргументите са, че винаги трябва да се търси стабилност в рамките на съществуващите институции, президентът действа като обединител на нацията, а мнозинствата в повечето български легислатури са доста динамични и за три месеца много неща се променят.
Точно с тези аргументи в деня след изборите президентът Росен Плевнелиев поиска тълкуване от КС: дали в последните три месеца от своя мандат може да насрочи нови избори, макар и да не е разпуснал Народното събрание? В крайна сметка служебното правителство се назначава, за да проведе избори. Ако няма насрочени избори, то губи конституционния си смисъл.
Междувременно някои юристи вече подсказват, че има и друго решение, което всъщност се случва при всяка смяна на властта: правителство в оставка.
Общественият интерес около задаващото се служебно правителство до момента се концентрира най-вече върху това кой ще влезе в него и дали ще оцелее и при Румен Радев. Но основният въпрос винаги е бил кой и как осъществява контрола върху служебния кабинет и съответно - носи отговорността. Сега ситуацията ще бъде още по-специална, защото за пръв път се очертава перспектива паралелно със служебното правителство да има и действащ парламент. Нещо повече, в него се задават тежки преговори по преформатиране на бюджета, спекулации около Изборния кодекс и може би дебат за Велико народно събрание.Но сега за пръв път при настоящата конституция предстои назначаване на служебно правителство, докато паралелно с него ще работи и парламентът. Причината е, че политическата криза се случи в края на мандата на сегашния президент, а конституцията изрично забранява разпускане на Народното събрание през последните три месеца от мандата му. Това служебно правителство ще има особен статут – върху него например ще може да бъде упражняван и ограничен парламентарен контрол, но без търсене на политическа отговорност. Нещо повече, то ще има и право да внася законопроекти, макар и в ограничен от отговорностите му обхват. Същевременно по всяко време президентът ще може да сменя и състава, и структурата му без парламентарна санкция.Това обаче породи опасения, че управлението през служебен кабинет от временно може да се окаже далеч по-продължително, което би означавало удължаване на политическата криза.Забраната за разпускане на Народното събрание в тримесечния срок до края на мандата на президента не е самоцел, тя е гаранция срещу задълбочаване на политическата криза, защото, ако няма Народно събрание, новият държавен глава няма пред кого да положи клетва и не може да встъпи в длъжност. В условията на разпуснат парламент страната остава без държавен глава. В конституцията обаче няма забрана президентът с изтичащ мандат да насрочи избори в подобна хипотеза. На ход е КС.В сряда парламентът гласува оставката на кабинета Борисов. По правило до избирането на ново правителство старото продължава да действа, при това – с пълен обем от правомощия. Правителството в оставка по правило трае много кратко – до съставяне на нов кабинет – редовен или служебен. Но има примери как този срок може да бъде разтеглен, когато националният интерес го налага. В края на 1996 г., след оставката на кабинета "Виденов", в условията на тежка политическа криза президентът Жельо Желев задържа връчването на проучвателните мандати, докато встъпи в длъжност новият президент Петър Стоянов. Въпросът сега е да се формулира какво диктува националният интерес. И да се намерят отговорни политици.


description: Индексите в Европа възстановиха загубите и дори някои приключиха на плюс

title: Победата на Тръмп уплаши пазарите, но за кратко

maintext:
Избирането на Тръмп доведе до поевтиняването на мексиканското песо с над 10%
© Kai Pfaffenbach
Акциите на европейските автопроизодители и американските компании в здравеопазването пострадаха
Как песото стана най-голямата жертва на изборната победа на Тръмп
Само в сряда валутата се обезцени с около 10% спрямо долара, а причината са потенциални икономически ограничения към Мексико. САЩ е най-големият търговски партньор на Мексико, отговаряйки за над 70% от износа на страната. Ако Тръмп промени някои търговски практики, каквито закани имаше, това ще свие експорта към САЩ и ще понижи търсенето на песо от американските вносители. Това удря курса на валутата. В допълнение към това Тръмп предлага паричните трансфери на работещите нелегално в САЩ мексиканци да бъдат възпрепятствани, което ще свие сумата на доларите, влизащи в икономиката. За да обслужват плащанията по вноса си, половината от който е от САЩ, в Мексико се очаква търсенето на долари да се повиши, отслабвайки допълнително песото.
Изборът на Доналд Тръмп за президент предизвика първоначален шок на финансовите пазари, който обаче постепенно беше овладян. Очаквано акциите и доларът поевтиняха, а златото поскъпна. Най-много пострадаха азиатските борси, които така и не дочакаха крайния резултат, а потъваха с победния ход на Тръмп в отделните щати. Притесненията на инвеститорите не са чисто икономически, а се базират на цялата програма на новия президент. Едно е сигурно, в краткосрочен план ще има нестабилност на пазарите. Освен това падат шансовете Федералният резерв да повиши лихвите през декември.Нарушението на установения ред доведе до срив при акциите още преди крайния резултат в сряда. Основният индекс в Япония Nikkei 225 затвори с близо 5.36% понижение. Японската валута поскъпна рязко с 3.61% до 101.19 за долара, като инвеститорите се стекоха към валута, смятана от участниците на пазара за сигурен актив. Тази динамика се запази за кратко, като американската валута бързо възстанови загубите. Това изпари печалбите за инвестиралите в евро, което се котираше почти без промяна на 1.1028 в късния следобед, а същата беше и ситуцията при паундът, който остана на 1.2384. Йената понижи трикратно печалбите, оставайки на 103.87 долара (повишение от 1.24%), а швейцарският франк се озова там, откъдето стартира - 0.9783 за долар.Същото не може да се каже за мексиканското песо. Валутата буквално се сгромоляса спрямо долара, като поевтиня с 13.5% до 20.78 за един долар, най-ниската му котировка в историята. По късно през деня песото успя да се възстанови, ограничавайки загубите до около 10%. В сряда централната банка на Мексико ще заседава, като се обмисля повишение на основния лихвен процент с между 75 и 150 базисни пункта, за да намери пристан. Институциите допринесоха за намаляването на волатилността на пазара."Ако спекулативните движения продължат ние ще направим нужните стъпки.", лаконичен беше заместник финансовият министър на Япония Месатугу Асакава, давайки заявки за намеса на валутния пазар. "Ние опеделено сме готови да се намесим в случай на нужда", заяви Евалд Новотни от ЕЦБ, цитиран от Reuters. Това спомогна за стабилизирането на долара, като индекса му дори отчете повишение, покачвайки с 0.09% до 97.97 пункта.Промяна в настроенията имаше и при европейските борсови индекси. Общоевропейският Euro Stoxx 600 нарасна с 0.39%, като се възстанови от по-ранните загуби. Акциите на европейските автомобилопроизводители загубиха. Доналд Тръмп говори за протекционизъм във външната търговия, което се очаква да удари продажбите им. Акциите на Volkswagen изгубиха 2.65%, тези на Renault поевтиняха с 2.51%, а на Fiat Chrysler изгубиха над 3% от стойността си. Банковият сектор също пострада. Акциите на испанската BBVA загубиха над 8%, тъй като компанията има най-голямата експозиция в мексиканско песо в Европа, според Reuters.Краят на сесията беше по-оптимистичен от началото ѝ, когато европейските индекси отвориха с понижения от над 2%. С наближаването на затварянето DAX ограничи спада с и постепенно нарасна с 0.56%, френският САС 40 се повиши с над половин процент, а в Лондон FTSE 100 също излезе на зелено, добавяйки 0.79%Една от причините акциите да възстановят загубите си беше отново Доналд Тръмп. В речта си след като беше обявен за победител той беше доста по-умерен и не даде повод на инвеститорите да продължат с разпродажбите.Американските инвеститори се примириха с действителността, като основните индекси се разминаха със сериозно понижения на отваряне. Точно обратното - те се върнаха към акциите. Dow Jones се повиши с четвърт процент на отваряне. Акциите на фармацевтичната компания Pfizer поскъпнаха с 7.65%, а повишения имаше още при банките и минните компании. S&P 500 се движеше около нулата заради финасновите институции и производителите на лекарства, а акциите в сектора на здравеопазването се понижиха. Вероятното спиране на реформите в сектора, инициирани и прокарани от президента Барак Обама, стимулира разпродажбите. Волатилност не липсваше, но Nasdaq Composite също премина в зелената зона, нараствайки с 0.11 малко след началото на сесията.Златото направи най-силната си сесия от Brexit насам. Инвеститорите, напускащи капиталовите пазари, намериха убежище в ценния метал, като в най-високата му точка, повишението достигна 5%. С успокоението на пазара обаче печалбите за инвеститорите се свиха на половина. Акциите на добиващите злато рязко скочиха в отговор на повишението. Емисията на Fresnillo поскъпна с близо 13%, а тази на Rangold Resources добави 7.90%.В поскъпването на златото беше отчетена и една друга подробност - избирането на Тръмп може да се окаже пречка пред това Фед да вдигне лихвите през септември. Макар и икономическите фундаменти да остават непроменени, не е изключено институцията да се позове на пазарната несигурност и предстоящите промени в икономиката на страната като повод да остави лихвите ниски. През годината Фед не един път постави рисковете в световната икономика пред състоянието на националната, когато разглеждаше повишението на лихвите. В допълнение към това Доналд Тръмп спомена, че е готов да смени Джанет Йелън като председател на институцията след изтичането на мандата ѝ през януари 2018г.Задържането на лихвите ниски може да е единствено добра новина за Wall Street в краткосрочен период. Капиталовите пазари са един от основните бенефициенти от разхлабената монетарна политика, която позволява евтино кредитиране и поемане на проекти с по-ниска норма на възвръщаемост и сравнително висок маржин на печалбата."В дългосрочен период инвеститорите би следвало да диверсифицират портфейлите си, изключвайки американските акции. Същото важи и за облигациите, като трябва да се търси по-голяма експозиция към външни пазари.", съветва Дейвид Кели от J.P. Morgan, цитиран от FT.


description: Саниране на сгради в община Добричhttp://www.aop.bg/ng/form.php?class=F02_2014&id=756926&mode=view8.9 млн. лв.Община Добрич...

title: Най-големите обществени поръчки през седмицата

maintext:
© Анелия Николова
Срокът за подаване на оферти е 5 декември 2016 г.
8.9 млн. лв.Община Добрич обяви обществена поръчка за проектиране, упражняване на авторски надзор и изпълнение на строително-монтажни работи във връзка с Националната програма за енергийна ефективност на многофамилни жилищни сгради.Поръчката съдържа десет позиции, като кандидатите могат да подават оферти само за една от тях. Стойностите на различните позиции са между 440 хил. и 1.37 млн. лв. В стойностите има заложени и конкретни максимални цени за различните елементи от търга: съответно за проектиране и авторски надзор и за строително-монтажни работи. Критериите за оценка са срок за проектиране с тежест 20 точки, срок за изпълнение на строително-монтажните работи - 20 точки, и предложената цена - 60 точки. Крайният срок за подаване на оферти е 14 декември 2016. Проектът трябва да се изпълни до края на 2017 г.8.2 млн. лв.Община Стара Загора обяви обществена поръчка за проектиране и саниране във връзка с Националната програма за енергийна ефективност на многофамилни жилищни сгради.Поръчката е разделена на осем позиции, като кандидатите могат да подават оферти само по една от тях. Най-скъпата позиция е 1.31 млн. лв., а тази с най-ниска стойност е 458 хил. лв.Критериите за оценка са техническо предложение и ценова оферта, съответно по 50 точки. В критерия "техническо предложение" влизат показателите "мерки за намаляване на затрудненията на живеещите в целевата зона" и "управление на риска", отново с равна тежест. Сроковете за проектиране по различните позиции са между 30 и 50 календарни дни, а за изпълнение на строително-монтажните работи - между 75 и 120 календарни дни. Крайният срок за подаване на оферти е 9 декември 2016 г.7.2 млн. лв.Община Стара Загора обяви обществена поръчка за строителство в рамките на проекта "Зелена и достъпна градска среда за жителите на Стара Загора - етап II". Тя е не е разделена на отделни позиции, но включва два обекта. Единият е площадът около сградата на община Стара Загора с площ 3250 кв.м, където се планира "създаване ясна хармонична визия на пространството чрез обвързаност между отделните пространства, попадащи в обхвата на площада". Там трябва да се положи настилка от гранит. Вторият обект е пешеходната зона по бул. "Цар Симеон Велики" от ул. "Хаджи Димитър Асенов" до бул. "Св. Патриарх Евтимий". Там отново се планира полагане на единна настилка и "подобряване на пространствата и зоните около жилищните и обслужващите сгради", като трябва да се осигурят зелени и рекреационни зони и да се реши проблемът с пресичащите главната улица автомобили. Площта на втория обект е 29 100 кв.м.Участник, чието ценово предложение надхвърля прогнозната стойност на поръчката като цяло или по някой от обектите, ще бъде отстранен от процедурата. Срокът за изпълнение на първия обект е 90 календарни дни, а за втория - 270 календарни дни. Критериите за оценка са съответно техническо предложение и ценова оферта с равна тежест от по 50 точки. Крайният срок за подаване на оферти е 9 декември 2016 г.2.7 млн. лв.Община Сандански обяви обществена поръчка за проектиране и саниране на сгради в града, финансиране по оперативна програма "Регионално развитие". Тя е разделена на четири позиции и кандидатите в търга могат да подават оферти за всички. Стойностите на позициите са между 264 хил. и 1.55 млн. лв. Участниците трябва да са изпълнили поне едно проектиране, свързано с въвеждане на мерки за енергийна ефективност, през последните три години, както и поне едни успешно изпълнени строителни работи със същия предмет на дейнос тпрез последните пет години. Критериите за оценка на офертите са организация за изпълнение на поръчката и предложена цена с тежест от по 50 точки. Срокът за подаване на оферти е 8 декември 2016 г.1.27 млн. лв.Академията на МВР обяви обществена поръчка за изграждане на полигон за симулации и внедряване на компютърни технологии. Одобреният инвестиционен работен проект включва архитектурна, конструктивна, електротехническа, ВиК, пътна част и др. Преди подаване на офертите участниците трябва да извършат оглед на обекта на адрес София, бул. "Ал. Малинов" №1 след предварително записване до 6 декември 2016 г. При посещението на обекта ще се съставя и подписва протокол за оглед в два екземпляра между представители на АМВР и участника в процедурата. Участник, който не представи в офертата си този протокол за оглед, се отстранява. Единствен критерии за оценка е предложената цена. Срокът за изпълнение е максимум 180 календарни дни. Крайният срок за подаване на оферти е 14 декември 2016 г.666 хил. лв.Столичната община обяви обществена поръчка за благоустрояване на зелени площи в парк "Въртопо" в столичния район "Младост". Предложената цена е единствен критерий за подбор на изпълнител. За последните три финансови години кандидатите трябва да са реализирали общ оборот поне 800 хил. лв. Крайният срок за изпълнение на поръчката е 31 декември 2018 г. Крайният срок за подаване на оферти е 7 декември 2016 г.390 хил. лв."Метрополитен" обяви обществена поръчка за ремонт и доставка на необходимите части и абонаментна техническа поддръжка на един ескалатор и два броя траволатори към метростанция "СУ Св. Кл. Охридски". Единствен критерий за оценка на офертите е ценовото предложение. Кандидатите трябва да са изпълнили поне един ремонт на ескалатор или траволатор и да са извършили абонаментно техническо обслужване на същия тип съоръжения за последните три години. Срокът за извършване на ремонта, включително проверка на всички възли и детайли на съоръжението, доставка, демонтаж, почистване, подмяна и настройка на всички части и пускане в експлоатация на съоръженията, е не повече от 4 месеца от датата на сключване на договора. Срокът за абонаментното обслужване е пет години, считано от датата на сключване на договора за обществената поръчка.


description: Сряда се очертава най-натоварения ден с икономически данни за страната. Във вторник ще бъдат публикувани числата за продажбите на съществуващи...

title: Пазарите очакват данните за жилищния пазар в САЩ

maintext: Сряда се очертава най-натоварения ден с икономически данни за страната. Във вторник ще бъдат публикувани числата за продажбите на съществуващи жилища. На следващия ден са заявленията за помощи при безработица, поръчките на стоки с дълготрайна употреба, продажбите на нови жилища, данните за потребителските нагласи в САЩ и запасите от петрол. Третият ден от седмицата е натоварен, тъй като в четвъртък Уослтрийт почива заради празник. В петък ще бъдат публикувани данните за международанта търговия на САЩ.